stanford-oval/wikipedia huggingface dataset:
קורטני ברת'ולומיו
ביוגרפיה > 2012

במבחנים האמריקאים לאולימפיאדת לונדון (2012) סיימה ברת'ולומיו במקום 22 במשחה ל-100 מטר גב ובמקום 28 במשחה ל-200 מטר גב.
ביוגרפיה > 2014

באליפות המכללות (NCAA) שנערכה בשנת 2014 זכתה ברת'ולומיו במדליית ארד במשחה ל-200 יארד גב בתוצאה של 1:50.84 דקות וסיימה במקום חמישי במשחה ל-100 יארד גב בתוצאה של 51.12 שניות.
ביוגרפיה > 2015

באליפות המכללות שנערכה בשנת 2015 זכתה ברת'ולומיו בשתי מדליית כסף, במשחה ל-100 יארד גב בתוצאה של 50.51 שניות ובמשחה ל-200 יארד גב בתוצאה של 1:49.35 דקות. נוסף לכך, היא סיימה במקום חמישי במשחה ל-200 יארד מעורב אישי בתוצאה של 1:55.71 דקות.
ביוגרפיה > 2015 > שיאנית עולם (בריכת 25 מטר)

בתחרות בין נבחרת ארצות הברית לנבחרת אירופה (בריכת 25 מטר) שנערכה באינדיאנפוליס, אינדיאנה בדצמבר אותה שנה קבעה ברת'ולומיו במשחה שליחות 4x100 מטר מעורב, ביחד עם קייטי מיילי, קלסי וורל, סימון מנואל שיא עולם חדש של 3:45.20 דקות. היא שחתה את סגנון הגב בתוצאה של 56.08 שניות. היא ניצחה במשחה ל-100 מטר גב בשיא ארצות הברית חדש של 55.92 שניות, שיפור לשיא בן ה-4 שנים של נטלי קוגלין (55.97 שניות), לפני מיה נילסן (56.20 שניות). שיאנית העולם קטינקה הוסו סיימה במקום רביעי (57.62 שניות). נוסף לכך, היא סיימה במקום שני במשחה ל-200 מטר גב בתוצאה של 2:01.33 דקות, אחרי שיאנית העולם קטינקה הוסו (1:59.75 דקות) ולפני שיאנית ארצות הברית מליסה פרנקלין בת ארצה (2:01.53 דקות).
ד'תרנ"א

ד'תרנ"א (4651)  היא שנה עברית  אשר  החלה ביום א' בתשרי, אור ל-19 בספטמבר 890 (לפי הלוח היוליאני, שהיה נהוג אז), והסתיימה ביום כ"ט באלול, 8 בספטמבר 891. שנה מסוג זשג, איננה מעוברת, ואורכה 355 ימים. זו שנה שלישית לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דוראדו זהוב

| דוראדו זהוב |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: חריתאים
תת־סדרה:: Characoidei
משפחה:: חריתיים
סוג:: Salminus
מין:: דוראדו זהוב
שם מדעי
 Salminus brasiliensis ‏קיווייה, 1816

דוראדו זהוב (שם מדעי: Salminus brasiliensis; "דוראדו" הוא זהב בספרדית) הוא מין של דג טורף החי בנהר האמזונאס ונהרות דומים בדרום אמריקה. הוא שייך לסדרת החריתאים החיים בנהרות אמריקה ואפריקה. הוא מין טורף גדול שניצוד על ידי דייגים מקומיים למאכל.
מאפיינים

לדוראדו ראש גדול עם לסתות חזקות ובולטות וצבע הקשקשים זהוב. אורכו 37 ס"מ ומשקלו 3-10 ק"ג, למרות שנתפסו פרטים מעל 100 ס"מ אורך ומשקל של 30 ק"ג. הוא בעל זנב שרירי העוזר לו לזנק קדימה בעקבות טרפו.
הדוראדו חי במקווי מים חמימים כמו נהרות ואגמים בברזיל, פרגוואי, אורוגוואי, בוליביה וצפון ארגנטינה ומצוי בנהרות פרגוואי, אורוגוואי, נהר קפרה וממורה ומגיע עד לגונת דוס פאטוס הגדולה. כמו כן הוא חי ביובלים ואגמונים קטנים יותר.
זהו דג טורף הנמשך להתקהלות דגים שונים של הנהר כמו דגי הסבולה (Prochilodus lineatus) או הבריקון ואורב בשוליים לדג בודד. כמו כן הם אוכלים דגים מהסוג Astyanax ודגים אחרים כמו דגי סכין עירומים.
דגים אלה ניצודים בנהרות בהם הם חיים והדייגים צריכים להתמודד עם זריזותם, כוח הסיבולת הרב שלהם והסתתרותם בעומק. כמו כן הם צריכים לשמור שהדג לא יקרע בשיניו את הרשתות בהם הוא נתפס.
קורטיס אקסל

| --- | --- |

הניג, מרץ 2016
 לידה:  1 באוקטובר 1979 (בן 45) צ'מפלין, מינסוטה, ארצות הברית
 שם במה:  קורטיס אקסל ג'ו הניג מייקל מקגיליקטי
 משקל:  103 ק"ג
 גובה:  1.91 מטר
 מקום מגורים:  מיניאפוליס, מינסוטה, ארצות הברית
 לאום:  אמריקאי
 קריירה מקצוענית:  13 ביולי 2007 – 2022 (כ־14 שנים) 
 מאמנים:  קורט הניג הארלי רייס בראד ריינגאנס
ג'וסף קורטיס הניג (באנגלית: Joseph Curtis Hennig; נולד ב-1 באוקטובר 1979) הוא מתאבק אמריקאי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה, קורטיס אקסל.
הניג חתם על חוזה ב-WWE בשנת 2007 והתאבק במתחם הפיתוח השייך לו Florida Championship Wrestling‏ (FCW), שבו היה פעם אחת אלוף פלורידה במשקל כבד של FCW וארבע פעמים אלוף פלורידה לזוגות של FCW עם ארבעה שותפים שונים. בשנת 2010, לאחר שהשתתף בעונה השנייה של התוכנית NXT תחת שם הבמה מייקל מקגיליקטי, הוא ערך את הבכורה שלו ברוסטר הראשי כחלק מקבוצת הנקסוס. שנה לאחר מכן, הוא זכה פעם אחת באליפות הזוגות של ה-WWE ביחד עם דייוויד אוטונגה. בשנת 2013, הוא הצית מחדש את הקריירה שלו, הפעם תחת שם במה אחר - קורטיס אקסל, כמחווה לאביו, קורט הניג וסביו, לארי "הגרזן" הניג. תחת שם במה זה הוא זכה פעם אחת באליפות הבין יבשתית ומאוחר יותר באליפות הזוגות של Raw ביחד עם בו דאלאס כחלק מצוות The B-Team. תקופתו בארגון הגיעה לקיצה באפריל 2020.
ביוגרפיה

ג'וסף קורטיס הניג נולד ב-1 באוקטובר 1979 בצ'מפלין, מינסוטה להורים לאוניס הניג והמתאבק המקצועי "מיסטר פרפקט" קורט הניג. הוא הנכד של המתאבק המקצועי לארי "הגרזן" הניג. יש לו אחד צעיר ממנו בשם האנק, ושתי אחיות צעירות ממנו בשם קייטי ואיימי, שהאחרונה גם היא מתאבקת מקצועית. הוא סיים את לימודיו במכללה הקהילתית של צפון הנפין עם תואר במערכות מחשב וניהול עסקי.
חיים אישיים

הניג נשוי לברוק הניג מאז שנת 2004.
אליפויות והישגים

הישגים בארגון ההיאבקות Florida Championship Wrestling - FCW
אליפות פלורידה במשקל כבד של FCW (פעם אחת)
אליפות פלורידה לזוגות של FCW‏ (4 פעמים)  - עם גייב טופט (1), הית' מילר (1), ברט דיביאסי (1) וקאבאל (1)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-47 מתוך 500 המתאבקים הטובים ביותר לשנת 2013
פיוד השנה (2010)  - עם הנקסוס נגד ה-WWE‏
המתאבק השנוא של השנה (2010)  - כחלק מהנקסוס
טירון השנה (2008)
הישגים בארגון ההיאבקות World Wrestling Entertainment – WWE
האליפות הבין יבשתית (פעם אחת)
אליפות הזוגות של WWE/Raw (פעמיים)  - עם דייוויד אוטונגה (1) ובו דאלאס (1)
ביאורים

↑  בזמן תקופת הכהונה הראשונה שלו, חגורת האליפות נקראה אליפות הזוגות של ה-WWE, בתקופת כהונתו השנייה, חגורת האליפות נקראה אליפות הזוגות של Raw‏
אקסל כאלוף הבין יבשתי
קרוס בנצ'רס

קרוס בנצ'רס (באנגלית: cross-bencher) או יושבי הספסלים שממול הם חברי בית הלורדים - הבית העליון של הפרלמנט הבריטי שאינם משויכים לאף מפלגה.
חברים אלה כוללים את לורדי המשפטים וכן אנשים שכיהנו בעבר כיושבי ראש של בית הנבחרים הבריטי, אשר על פי המסורת אינם משויכים לאף מפלגה מרגע שנבחרו לתפקידם.
מקור המונח בעובדה שאותם לורדים אינם יושבים בספסלי הקואליציה (מימינו של יושב הראש) ואינם יושבים בספסלי האופוזיציה (משמאלו של יושב הראש) אלא יושבים על ספסלים שמולו.
בשנת 2006 היו 196 לורדים ממעמד זה. הם אינם מתארגנים יחד על מנת להביע עמדות פוליטיות מאוחדות בנושאים שונים, וכל ארגונם כולל בחירת ראש אספה (Convenor) מטעמי אדמיניסטרציה, שתפקידו לעדכן את הלורדים ממעמד זה באירועים ובלוחות הזמנים של בית הלורדים.
הלורדים הרוחניים שאף הם אינם משויכים לאף מפלגה אינם נחשבים חלק מהקרוס בנצ'רס.
הקרוס בנצ'רס הם, לרוב, לורדים שקיבלו את תואר האצולה בשל הישג שאינו פוליטי (שאחרת היו משויכים למפלגה זו או אחרת) ועל כן נחשבים בקרב חברי בית הלורדים כמומחים בתחומי הידע שלהם. מבין לורדים אלה 164 הם לורדים לחיים ו-32 הם לורדים יורשים.
ד'תרמ"ה

ד'תרמ"ה (4645)  היא שנה עברית  אשר  החלה ביום א' בתשרי, אור ל-24 בספטמבר 884 (לפי הלוח היוליאני, שהיה נהוג אז), והסתיימה ביום כ"ט באלול, 12 בספטמבר 885. שנה מסוג הכז, איננה מעוברת, ואורכה 354 ימים. זו שנה רביעית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
קורטני אקט

| --- | --- |

 לידה:  18 בפברואר 1982 (גיל: 42) בריזבן, אוסטרליה 
 מדינה:  אוסטרליה 
 השכלה:  Sandgate District State High School 
 תקופת הפעילות:  מ-2000 
 courtneyact.com
 
שיין גילברטו ג'נק (נולד ב-18 בפברואר 1982), הידוע יותר בשם הבמה קורטני אקט, היא דראג קווין אוסטרלית, זמרת פופ, בדרנית ואישיות טלוויזיה בריאליטי. קורטני אקט התפרסמה לראשונה כשהתמודדה בעונה הראשונה של אוסטרליאן איידול בשנת 2003. לאחר התוכנית היא חתמה חוזה עם BMG אוסטרליה (כיום סוני מיוזיק אוסטרליה), והוציאה את סינגל הבכורה שלה, "Rub Me Wrong", שהגיע למקום מספר 29 במצעד הסינגלים של ARIA . היא המתמודדת הלהט"בית הראשונה שהופיעה בגלוי בתוכנית כישרונות טלוויזיה אוסטרלית. בשנת 2014, קורטני הייתה אחת המתמודדות בעונה השישית של המרוץ לדראג של רו פול.
בשנת 2014, חזרה קורטני להקליט מוזיקה והוציאה לאור את extended play Kaleidoscope(2015, שכללה את השיר הרשמי של המרדי-גרא הלהט"בי של סידני 2016 . קורטני החלה להופיע בקבוצת הדראג - The AAA Girls, שפרסמה מספר סינגלים ויצאה לסיבוב הופעות בצפון אמריקה. בינואר 2018 הופיעה קורטני בעונה 21 של האח הגדול - עונת הסלבריטי אוסטרליה ובסופו של דבר זכתה מקום ראשון עם 49.43% מקולות הציבור הסופיים. היא החלה לפתח קריירת אירוח, בתוכנית The Bi Life, תוכנית ההיכרויות הביסקסואלית הראשונה בבריטניה, ב- E!. אקט פרסמה את השיר " Fight for Love " בסוף 2018, בתקווה לייצג את אוסטרליה בתחרות האירוויזיון 2019.
בשנת 2019, קורטני התחרתה והגיעה למקום השני בעונה 16 של הגרסה האוסטרלית של Dancing with the Stars, שם הוצמדה קורטני לג'ושוע קיף. כך הפכו קורטני וקיף לזוג הראשון מאותו המין בתולדות הגרסה האוסטרלית, כמו גם לזוג השני מאותו המין בכל גרסה של התוכנית. קורטני / ג'נק מעדיפה את כינוי הגוף היא בהתייחס לקורטני והוא בהתייחס לג'נק.
דיסקוגרפיה > מיני-אלבום

| כותרת | פרטים |
| --- | --- |
קליידוסקופ: שוחרר: 7 ביולי 2015  לייבל: שחרור עצמי  פורמטים: CD, הורדה דיגיטלית
פילמוגרפיה > סרטים

| שנה | כותרת | תפקיד | הערות | Ref>  |
| --- | --- | --- | --- | --- |
| 2013 | Meet the Glamcocks | את עצמה | תיעודי |  |
| 2015 | Luna Goes Cruising | קודה (קול) | סרט קצר |  |
| 2015 | This Is Drag | את עצמה | תיעודי |  |
פילמוגרפיה > טלוויזיה

| שנה | כותרת | תפקיד | הערות | Ref>  |
| --- | --- | --- | --- | --- |
| 2000 | Snick Flicks | עצמה (מארחת) | שודר בניקלודיאון אוסטרליה למשך 6 חודשים |  |
| 2003 | Australian Idol | עצמה (מתמודדת) | עונה 1 - מקום 13 במקום משותף עם מתמודדים עם wildcard |  |
| 2010 | Sleek Geeks | עצמה | עונה 2, פרק 8: "דרך ברחבי העולם" |  |
| 2012 | aAre You There, Chelsea? | עצמה | פרק 8: "הכרית של די די" |  |
| 2012 | aI Will Survive (TV series) | עצמה | פרק 4 |  |
| 2014 | RuPaul's Drag Race | עצמה (מתמודדת) | עונה 6 - ראנר אפ |  |
| 2014 | Candidly Nicole | עצמה | פרק 2 |  |
| 2017 | Single AF | עצמה (מתמודדת) | סדרה 1 | [דרוש מקור] |
| 2018 | Celebrity Big Brother (UK TV series) | עצמו/עצמה (מתמודד/ת) | סדרה 21 - ווינר |  |
| 2018 | The Bi Life | עצמו/עצמה (מארח/ת) |  |  |
| 2018 | מופע קורטני | עצמה (מארחת) | חג המולד מיוחד |  |
| 2019 | Eurovision - Australia Decides | עצמה (מתמודדת) | מקום רביעי |  |
| 2019 | Dancing with the Stars (Australian TV series) | עצמה (מתמודדת) | רץ עונה 16 |  |
| 2020 | Neighbours | עצמה | תפקיד אורח |  |
הערות שוליים

↑  Vivinetto, Gina (3 ביוני 2015). "Courtney Act Is No Dumb Blonde". The Advocate. אורכב מ-המקור ב-23 ביוני 2016. נבדק ב-1 ביוני 2017. {{cite news}}:  (עזרה)
↑  Bruno, Bel (9 בדצמבר 2003). "Drag idol: Sydney's Shane Jenek was rejected by Australian Idol until he became Courtney Act. Now he's headed to the USA". The Advocate. נבדק ב-6 בפברואר 2010. {{cite news}}:  (עזרה)
↑  "Discography Courtney Act". Australian Charts Portal. Hung Medien. נבדק ב-6 בפברואר 2010. {{cite web}}:  (עזרה)
↑  "Drag idol: Sydney's Shane Jenek was rejected by Australian Idol until she became Courtney Act. Now he's headed to the USA.(Interview)". The Advocate. 9 בדצמבר 2003. {{cite news}}:  (עזרה)
↑  Under The Covers with Courtney Act (בAustralian English), Australian Broadcasting Corporation, 2018-03-19, נבדק ב-2018-04-04
↑  "Celebrity Big Brother final voting stats reveal Courtney Act was clear winner". Metro (באנגלית בריטית). 2018-02-03. נבדק ב-2018-02-03.
↑  Braidwood, Ella (18 בפברואר 2019). "Courtney Act makes Dancing with the Stars Australia debut with male partner". PinkNews. נבדק ב-11 במרץ 2019. {{cite news}}:  (עזרה)
↑  Act, Courtney (14 באוגוסט 2015). "@edmundcorcoran Not overly fussed. Usually he when I'm a boy and she when I'm a girl. "He" always feels a bit aggressive in drag". {{cite web}}:  (עזרה)
↑  "Courtney Act – Kaleidoscope EP". Kickstarter. 22 במאי 2015. נבדק ב-9 ביוני 2015. {{cite web}}:  (עזרה)
↑  "Meet The Glamcocks". MeetTheGlamcocks.com. אורכב מ-המקור ב-16 בפברואר 2016. נבדק ב-5 ביוני 2015. {{cite web}}:  (עזרה)
↑  Tharrett, Matthew (23 באפריל 2015). "Darren Criss, Robbie Rogers and Lance Bass Are Total Dogs in Adorable Short, "Luna Goes Cruising"". New Now Next. נבדק ב-16 באוקטובר 2016. {{cite web}}:  (עזרה)
↑  "This Is Drag – OUTTv". Out TV. נבדק ב-16 באוקטובר 2016. {{cite web}}:  (עזרה)
↑  "Shane Jenek set Australian Idol on fire more than a decade ago as Courtney Act, now she takes on Ru Paul in the US". The Daily Telegraphy. 4 במאי 2014. נבדק ב-5 ביוני 2015. {{cite web}}:  (עזרה)
↑  "Catch Pandora on "Are You There, Chelsea?" 3/1/12 on NBC!". PandoraBoxx.com. 22 בפברואר 2012. נבדק ב-7 ביוני 2013. {{cite web}}:  (עזרה)
↑  "A Party By Candidly Nicole's Rules". VH1. 24 ביולי 2014. נבדק ב-5 ביוני 2015. {{cite web}}:  (עזרה)
↑  Curtis, Liam (28 בנובמבר 2018). "The Courtney Act SHOW Channel 4: When is the Christmas special?". Reality Titbit. נבדק ב-5 בדצמבר 2018. {{cite web}}:  (עזרה)
↑  Rudolph, Christopher (18 בדצמבר 2018). "Courtney Act Will Compete to Represent Australia in Next Year's Eurovision Song Contest". NewNowNext. נבדק ב-19 בדצמבר 2018. {{cite web}}:  (עזרה)
↑  Houghton, Rianne (1 במרץ 2019). "RuPaul's Drag Race icon Courtney Act to appear in Neighbours". דיגיטל ספיי. {{cite web}}:  (עזרה)
| --- | --- |
בקרת זהויות :  MusicBrainz: ac2dbeb9-bfc2-4173-a2bc-98660b830046 
בנות AAA המופיעות בדנוור, 2017.
ד'תרמ"ח

ד'תרמ"ח (4648)  היא שנה עברית  אשר  החלה ביום א' בתשרי, אור ל-21 בספטמבר 887 (לפי הלוח היוליאני, שהיה נהוג אז), והסתיימה ביום כ"ט באלול, 9 בספטמבר 888. שנה מסוג השא, איננה מעוברת, ואורכה 355 ימים. זו שנת שמיטה.
לוח שנה > מאפייני לוח השנה

שנה מסוג השא, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
קלאודינרי

| --- | --- |

 נתונים כלליים
 סוג:  חברה פרטית
 מייסדים:  איתי לחן, נדב סופרמן, טל לב-עמי
 תקופת הפעילות:  ספטמבר 2012 – הווה (כ־12 שנים)
 מיקום המטה:  סאניווייל 
 משרד ראשי:  פתח תקווה
 מוצרים עיקריים:  שירותי מחשוב ענן לניהול מדיה דיגיטלית
 מנכ"ל:  איתי לחן
 עובדים:  400 (נכון לפברואר 2022)
  
 cloudinary.com
 
קלאודינרי בע"מ היא חברה פרטית ישראלית המספקת שירותי מחשוב ענן לניהול מדיה דיגיטלית.
היסטוריה

החברה הוקמה בספטמבר 2012 על ידי איתי לחן (מנכ"ל החברה), נדב סופרמן (CPO) וטל לב-עמי (CTO). החברה מספקת שירותי מחשוב ענן לניהול מדיה דיגיטלית, ומאפשרת למשתמשיה לאחסן, לערוך תמונות וסרטונים ולשלבם באתרי אינטרנט ובאפליקציות. בפברואר 2022 היו לחברה יותר ממיליון משתמשים בכ-8,000 חברות. בפברואר 2022 הועסקו בחברה 400 עובדים, מחציתם במטה החברה בפתח תקווה.
במרץ 2014 הכריזה החברה על שלל כלים לעיבוד תמונה. בשנת 2015 החברה פתחה המטה האמריקאי שלה בפאלו אלטו, קליפורניה. באותה שנה הכריזה החברה על כלים לעיבוד בסרטונים. ב-2019 העבירה החברה את המטה האמריקאי שלה לסנטה קלרה, קליפורניה. באפריל 2020 הכריזה החברה על תוסף לתוכנת וורדפרס, שמאפשר לשלב באתרי וורדפרס תמונות וסרטונים מהענן של קלאודינרי.
החברה לא נזקקה לגיוסי הון, וצמחה באמצעות הכנסותיה מפעילותה. עם זאת, החברה הובילה גיוסי סקנדרי, בשנים 2015, 2018 ו-2020, שנועדו לאפשר לעובדי החברה לממש מניות שהבשילו. גיוס סקנדרי נוסף, בפברואר 2022, נעשה לפי שווי חברה של שני מיליארד דולר, ונמכרו בו מניות בסך 100 מיליון דולר.
הערות שוליים

↑  "Cloudinary Expands One-Stop Shop for Cloud-Based Image Management; Announces New Image Processing Add-Ons". www.businesswire.com. Business Wire. 5 במרץ 2014. {{cite web}}:  (עזרה)
↑  Dove, Jackie (5 במאי 2015). "Cloudinary adds video to its roster of services". The Next Web. {{cite web}}:  (עזרה)
↑  Cloudinary Launches Enhanced WordPress Plugin, Named a WordPress VIP Technology Partner, Business Wire, April 7, 2020
↑  מאיר אורבך, קלאודינרי הישראלית כבר שווה 2 מיליארד דולר; העובדים מכרו מניות ב-110 מיליון דולר, באתר כלכליסט, 15 בפברואר 2022;
עידן בן טובים, ‏לראשונה: סטארטאפ ישראלי הופך מבוטסטראפ ליוניקורן ומחלק 100 מיליון דולר לעובדים, באתר Geektime‏, 15 בפברואר 2022
קו מחבר

קו מחבר הוא סימן דפוס בצורת קו ישר אופקי הממוקם מעל לרצף סימנים מתמטיים, במטרה לציין שיש להתייחס לכל רצף סימנים זה כחטיבה אחת.
משתמשים בקו המחבר, למשל, כדי לציין את המחזור בשבר מחזורי:  \ 0.2{\overline {45}} הוא השבר  \ 0.2454545..., בעוד ש-  \ 0.24{\overline {5}} מייצג את  \ 0.2455555.... בדומה לזה, הקו המחבר מציין את הספרות החוזרות בשבר משולב מחזורי.
הקו המחבר מתאר גם את הביטוי שממנו מוציאים שורש:  \ {\sqrt {2x+1}}, לעומת  \ {\sqrt {2x}}+1 או  \ {\sqrt {2}}x+1, כולם שונים זה מזה.
בגאומטריה, משתמשים בקו המחבר כדי לסמן את הקטע  \ {\overline {AB}} שבין שתי נקודות הקצה A ו-B.
סימנים דומים

הקו המחבר דומה לסימן המתאר וקטור פיזיקלי או וקטור אלגברי מכוון  \ {\overrightarrow {AB}}, המציין את הקטע בין שתי הנקודות יחד עם הכיוון (מ- A ל-B). בהקשר זה מקובל גם סימון מוקטן,  \ {\vec {AB}}.
ראו גם

מקף
גורדון פרסונס

סת' גורדון פרסונס (באנגלית: Seth Gordon Persons ;‏ 5 בפברואר 1902 –  29 במאי 1965) היה פוליטיקאי אמריקאי מאלבמה, איש המפלגה הדמוקרטית, שכיהן כמושל אלבמה בשנים 1951–1955.
ראשית חייו

גורדון פרסונס נולד במונטגומרי, אלבמה, שם החזיק והפעיל אביו בית מרקחת בשכונת מגוריהם. בתקופת נעוריו התנהל פרסונס ברחובות מונטגומרי כשהוא רכוב על אופנוע בעוד שרוב הנערים בני גילו רכבו על אופניים. כתלמיד בינוני, הוא למד בארבעה בתי ספר תיכון שונים. לאחר סיום לימודיו הוא החל ללמוד ב-1921 בתוכנית להנדסת חשמל באוניברסיטת אובורן, שם הישגו הבולט ביותר היה כהונתו כנשיא "מועדון הנוודים", קבוצה של סטודנטים שנכחו בכל משחקי החוץ של נבחרת הפוטבול של המוסד כשהם לבושים כנוודים. שמה של קבוצה זו השתקף ברוח חסרת המנוחה של חבריה. לאחר שנת לימודים אחת פרש פרסונס מהלימודים, ובמשך השנים הבאות עבר מעבודה לעבודה. הוא עבד במשרד של אחת החוות, באיגוד הכותנה, ובמפעל של IBM באית'קה, ניו יורק, וניהל תחנת דלק במונטגומרי. לבסוף גילה פרסונס את תחום העניין שלו כאשר הוא זיהה את הפוטנציאל של הרדיו באלבמה ופתח חנות לחלקי חילוף למכשירי רדיו במונטגומרי. ב-1928 הוא נשא לאישה את אליס מקייטן, ולשניים נולדו שני ילדים. הצלחתו בתחום הרדיו עלתה מדרגה כאשר ב-1930 הקימו הוא ושותפו האוורד פיל את תחנת הרדיו הראשונה במונטגומרי, WSFA.
ראשית הקריירה הפוליטית

פרסונס החל להיות פעיל לראשונה בפוליטיקה כאשר מושל אלבמה ביב גרייבס מינה אותו ב-1935 כיושב ראש רשות החשמול הכפרית. לאחר שלוש שנים בתפקיד, הקים פרסונס חברת הנדסה משל עצמו ובנה קווי חשמל באורך של יותר מ-16,000 ק"מ ברחבי אלבמה. עד 1940, הוא הרוויח הון קטן והיה גיבורם של חוואים רבים שהפיקו תועלת ממאמציו להנגיש את החשמל למשפחותיהם באלבמה הכפרית. בעוד שפרסונס היה שחקן מפתח בזירה הציבורית, הוא גם החל לחשוש מהשפעות כוחה של נציבות השירות הציבורי, שהוא חש שהיא הייתה בלתי יעילה. שאיפתו לרפורמה הובילה אותו לנהל מסע בחירות לתפקיד נשיא הנציבות ב-1940. ממסע בחירות זה עלה פרסונס כמנצח לכאורה, אך ספירה חוזרת בכמה מחוזות העניקה בסופו של דבר את הניצחון ליריבו בהפרש של כ-2,000 קולות. מבלי לחשוש, שנתיים לאחר מכן הוא ניצח בבחירות לתפקיד וב-1944 הוא נבחר כנשיא הנציבות.
מושל אלבמה > מערכת הבחירות

מנקודה זו עשה פרסונס ב-1946 את הצעד הראשון שלו לכיוון המשרה הבכירה ביותר במדינה. מחלת גרון קשה הקשתה עליו במסע הבחירות, ובבחירות המקדימות הוא סיים במקום האחרון. הוא המשיך להוביל את נציבות השירות הציבורי. הוא שמר על תעריפים נמוכים בשירותי הגז, הטלפון והחשמל, וצמצם את השפעתן של חברות התשתית רבות העוצמה. ב-1950 חידש פרסונס את שאיפתו להיבחר כמושל, אך נמנע מהמאבק הקשה בין אלו שתמכו במפלגת זכויות המדינות ב-1948 לבין אלו שנותרו נאמנים למפלגה הדמוקרטית הלאומית. הוא פתח את מסע הבחירות שלו בהתחייבות לנאמנות למפלגה הדמוקרטית הלאומית, ועד מהרה נטש את הסוגיה עד לתום מערכת הבחירות. במהלך מערכת הבחירות של 1950, נסע פרסונס בכל רחבי אלבמה כשהוא עושה שימוש במסוק דו-מושבי, ובכך גרם להתרגשות בקרב רבים מכפריי אלבמה שראו אז לראשונה כלי טיס מסוג זה. המסוק שלו ביצע 385 נחיתות, ואחד מיריביו העניק לו את הכינוי "האיש ממאדים". מצד שני, ציבור הבוחרים ראו בנשיא נציבות השירות הציבורי כאפשרות של איש עם רגליים על הקרקע. ביום סגריר בראשית מאי 1950, זכה פרסונס ב-35 אחוזים מקולות הבוחרים, הרבה מעבר לקולות שניתנו לכל אחד מ-14 המועמדים האחרים בבחירות המקדימות. היריב שזכה בתוצאה הקרובה ביותר אליו, פיליפ האם, זכה ב-13 אחוזים בלבד מהקולות. האם פרש מהמרוץ, ובכך העניק לפרסונס את מינוי המפלגה. בבחירות הכלליות שנערכו בנובמבר הביס פרסונס את יריבו הרפובליקני כאשר גרף יותר מ-90 אחוזים של הקולות.
שנותיו האחרונות

על פי חוקת אלבמה אז, לא יכול היה פרסונס להתמודד בבחירות לתקופת כהונה שנייה ברציפות, אך פעילותו הפוליטית נקטעה עוד מוקדם יותר, כאשר ימים ספורים לפני בחירתו של ג'ים פולסום לכהונתו השנייה בנובמבר 1954 הוא לקה בהתקף לב קשה. הוא מעולם לא שב ללשכתו וייפה את כוחו של מזכירו האישי, ורנון מריט, לקרוא את נאום הפרידה שלו בבית המחוקקים. על אף החלטתו לא לשוב עוד לכהן במשרה ציבורית, רבים ראו בפרסונס כמועמד רציני לתפקיד המושל בבחירות של 1958. על כל פנים, שבץ מוחי קל מנע ממנו מלשקול להתמודד שוב על משרת המושל.
ב-29 במאי 1965 לקה גורדון פרסונס בשבץ קשה ונפטר בבית החולים של מונטגומרי. הוא נטמן בבית הקברות גרינווד שבעיר.
קיילאס

| --- | --- |
רוברט הרון כקיילאס הבלתי נשכח, מתוך הפרק "The Savage Curtain" של "מסע בין כוכבים: הסדרה המקורית", 1969.
רוברט הרון כקיילאס הבלתי נשכח, מתוך הפרק "The Savage Curtain" של "מסע בין כוכבים: הסדרה המקורית", 1969.
 תוכנית טלוויזיה:  "מסע בין כוכבים: הסדרה המקורית" "מסע בין כוכבים: הדור הבא"
 הופעה ראשונה:  הפרק "The Savage Curtain" של "מסע בין כוכבים: הסדרה המקורית", 1969.
 הופעה אחרונה:  הפרק "Rightful Heir" של "מסע בין כוכבים: הדור הבא", 1993.
 מספר הופעות:  פרק אחד ב"מסע בין כוכבים: הסדרה המקורית" פרק אחד ב"מסע בין כוכבים: הדור הבא"
 גילום הדמות:  רוברט הרון (בסדרה המקורית) קווין קונוויי (בדור הבא)
 מידע
 גזע:  קלינגון
 מין:  זכר
 מקצוע:  לוחם קלינגוני
 שיוך:  האימפריה הקלינגונית
 מומחיות:  אמנויות לחימה קלינגוניות
 אזרחות:  האימפריה הקלינגונית
 דמויות קשורות
 משפחה:  מוראת' – אחיו ליידי לוקארה – אשתו
 אויבים:  הרודן מולור
קיילאס הבלתי נשכח (באנגלית: Kahless the Unforgettable), הוא דמות בדיונית המופיעה בזיכיון מסע בין כוכבים. הדמות גולמה על ידי רוברט הרון במסע בין כוכבים: הסדרה המקורית, ועל ידי קווין קונוויי במסע בין כוכבים: הדור הבא.
ההיסטורי

קיילאס נחשב לדמות משיחית בהיסטוריה הקלינגונית. קלינגון אשר איחד את העם הקלינגוני והפך לקיסר הראשון. הוא משמש כסמל למנהיגות הולמופת חשוב ביותר של הקלינגוני. על פי קיילאס, הקלינגונים צריכים להילחם לא רק לשפוך דם, אלא גם כדי להעשיר את הרוח. סיפורו של קיילאס הוא אבן יסוד במיתולוגיה הקלינגונית והדת הקלינגונית.
על פי סיפור הרקע המתואר בפרק "Rightful Heir" של "מסע בין כוכבים: הדור הבא", קיילאס איחד את האימפריה הקלינגונית לפני כ-1,500 שנה, לאחר שנלחם והרג את הרודן מולור עם הבאת'לת הראשון: "חרב של כבוד". הוא חישל את החרב במו ידיו, על ידי תלישת קווצת מהשיער שלו והשלכתן אל תוך הקלחת הרותחת של הר הגעש קרי'סטאק, אותה ערבל עד שהתקשתה והפכה ללהב. סיפור אפי נוסף מספר כיצד קיילאס נלחם באחיו, מוראת', במשך 12 ימים ולילות, משום שמוראת' שיקר לאחיו והביא בושה למשפחתו. כמו כן, מסופר כי קיילאס נאבק בצבא שלם לבדו, ב"גשר שלושת הסיבובים".
למרות הדגש על ניצחונותיו בשדה הקרב, קיילאס לא היה ידוע רק כלוחם גדול, אלא גם כמאהב גדול. יום אחד, 500 לוחמים הסתערו על האולם הגדול בקאם-צ'י. השומרים נמלטו באימה, ורק הקיסר קיילאס וליידי לוקארה עמדו על שלהם. יחד, הם נלחמו כל הלילה ואחד לאחר השני – כל הלוחמים התוקפים הובסו. לבסוף, לאחר שעות רבות, כאשר ההיכל הגדול היה מוצף בדם עד לגובה הקרסוליים, הם ניצחו, ועשו אהבה בלהט. אז החל הרומן הגדול ביותר בתולדות ההיסטוריה הקלינגונית.
בפרק "Rightful Heir" של "מסע בין כוכבים: הדור הבא", שאירועיו מתרחשים בשנת 2369, על פני כוכב הלכת בורת' (מקום עלייה לרגל עבור קלינגונים), אנשי דת שאפתנים יצרו שיבוט של קיילאס, מדם יבש שנמצא על הפגיון העתיק של מולור, כאשר זה קרא תיגר נגד קיילאס והציע עצמו כמנהיג במקומו. התכסיס נחשף על ידי וורף, בנו של מוג, אשר גילה את האמת, ולאחר מכן סידר כך שקיילאס המשובט יתמנה לתפקיד הייצוגי "קיסר" באימפריה הקלינגונית.
עם זאת, דמותו של קיילאס כבר הופיעה בזיכיון בעבר, אם כי בתפקיד שולי ביותר. בפרק "מסע בין כוכבים: הסדרה המקורית" "The Savage Curtain". במחקרו של האקסלביאן יארנק על היתרונות של ה"השקפות" טוב לעומת רע, קיילאס הוצג כאחת הדמויות הרעות, לצידם של זורה, קולונל פיליפ גרין וג'ינגיס חאן. אברהם לינקולן וסוראק מוולקן יצגו את הטוב, וסייעו לקפטן קירק ולספוק. קיילאס, בגילומו של השחקן רוברט הרון, מופיע כאן כקלינגון שטוח-המצח הטיפוסי של הסדרה המקורית (עידן השונה מעידנו של קיילאס, כפי שנחשף בסדרה "מסע בין כוכבים: אנטרפרייז"). מאחר שהאקסלביאנים קוראים את דפוסי המחשבה של קירק ושל ספוק, התיאור של קיילאס שכאן היה מקובל על המעריצים, מאחר שנתפס כמבוסס אך ורק על הידע המוגבל והמוטה בכבדות של קירק אודות התרבות הקלינגונית.